Diari Oficial de la Generalitat Valenciana


Sumari del DOGV 7104, del 05-09-2013 (2013/8614)

Informació pública de la sol·licitud d'autorització administrativa i aprovació del projecte d'execució de la instal·lació de gas natural denominada Xarxa de distribució de gas natural en el municipi de Polop, en el terme municipal de Polop, a la província d'Alacant, expedient número CBREDE/2013/9/03.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7104

Data del DOGV
:   05-09-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/8614


Organisme emissor
:   Conselleria d'Economia, Indústria, Turisme i Ocupació

Tipus de document
:   Anunci

Informació pública de la sol·licitud d'autorització administrativa i aprovació del projecte d'execució de la instal·lació de gas natural denominada Xarxa de distribució de gas natural en el municipi de Polop, en el terme municipal de Polop, a la província d'Alacant, expedient número CBREDE/2013/9/03. [2013/8614]  
Als efectes previstos en el capítol V de la Llei 34/1998, de 7 d'octubre, del Sector d'Hidrocarburs, i en el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, se sotmet a informació pública la sol·licitud assenyalada, que es detalla a continuació:  
Peticionari: Gas Natural Cegás, SA, amb domicili social en l'avinguda de Balears, núm. 69, 46458 València.  
Objecte de la petició: autorització administrativa i aprovació del projecte d'execució, regulada en l'article 73 de la Llei 34/1998, de 7 d'octubre, del Sector d'Hidrocarburs, per a l'execució de la instal·lació denominada Xarxa de distribució de gas natural en el municipi de Polop, en el terme municipal de Polop, a la província d'Alacant.  
Característiques de les instal·lacions:  
- Canalització de la xarxa MOP 4 bar: 2.880 m polietilé PE100 sdr 17,6 i Ø 200 mm.  
- Canalització de la xarxa MOP 0,4 bar: 1.235 m polietilé PE100 sdr 17,6 i Ø 160 mm, 478 m polietilé PE100 sdr 17,6 i Ø 110 mm i 793 m polietilé PE100 sdr 17,6 i Ø 90 mm.  
- Vàlvules de sectorització i accessoris.   
- Estació de regulació i mesurament: soterrada Q 1000-D (MOP 4/MOP 0,4 bars) i cabal nominal de 1.000 m³ (n)/h.  
Punt de subministrament: connexió amb una planta satèl·lit de gas natural liquat (GNL), objecte d'un altre projecte, ubicada en l'avinguda del Balcó del Ponotx (PAU 1), en el terme municipal de Polop.  
Zona geogràfica: les zones urbanes i aquelles altres actuacions urbanístiques amb planejament aprovat, segons es reflectix en el pla número 2, àrea d'autorització del projecte, en el terme municipal de Polop.  
  
Pressupost: 332.349,32 euros.  
Cosa que es fa pública per a coneixement general i perquè es puguen examinar els projectes respectius, en el Servici Territorial d'Energia, carrer de Churruca, 29, 2a. planta, d'Alacant, 03050, i presentar, per duplicat, en el dit centre les al·legacions que consideren oportunes en el termini de 20 dies a partir de l'endemà de la inserció d'este anunci. Transcorregut el termini esmentat sense realitzar al·legacions, se'l considerarà que està d'acord i perdrà el dret al tràmit corresponent. Això, sense perjuí de la interposició dels recursos que siguen procedents contra la resolució definitiva del procediment, en els terminis legalment i reglamentàriament establits.  
  
Alacant, 13 d'agost de 2013.- El cap del Servici Territorial d'Energia: Ramón Esplugas Pérez.